**ADATKEZELÉSI TÁJÉKOZTATÓ**

– **a Helyi Választási Iroda által kötött megbízási szerződéshez –**

1. **Adatkezelő megnevezése:**

Helyi Választási Iroda (a továbbiakban: HVI)

Képviseli: Dr. Baksa-Ströcker Renáta, a HVI vezetője

(2900 Komárom, Szabadság tér 1. Tel: 34/541-315; jegyzo[@komarom.hu](mailto:polgarmester@pmhiv.szekesfehervar.hu))

1. **Adatvédelmi tisztviselő elérhetőségei:**

2900 Komárom, Szabadság tér 1., Dr. Lórodi László, dpo@reeconsulting.eu

1. **Kezelt személyes adatok köre, az adatkezelés célja és jogalapja:**

|  |  |  |
| --- | --- | --- |
| **Kezelt személyes adatok köre** | **Az adatkezelés célja** | **Az adatkezelés jogalapja** |
| * az Ön neve, születési neve * anyja neve * születési helye, ideje * lakcíme * állampolgársága * adóazonosító jele * TAJ száma * rendelkezik-e munkahellyel, heti munkaideje * saját jogú nyugdíjas-e (az erről szóló igazolás), * a nyugdíj folyósítása szünetel-e ➢ bankszámlaszáma * aláírása | a megbízási szerződés megkötése      személyi jellegű juttatás (megbízási díj) számfejtése        megbízási díj kifizetése | az Európai Parlament és a  Tanács 2016. április 27-i (EU)  2016/679 Rendelete (általános adatvédelmi rendelet, a  továbbiakban: **GDPR) 6. cikk**  **(1) bekezdés b) pontja**  (az adatkezelés olyan szerződés teljesítéséhez  szükséges, amelyben az érintett az egyik fél, vagy az a  szerződés megkötését  megelőzően az érintett kérésére  történő lépések megtételéhez szükséges) **és**  **GDPR 6. cikk (1) bekezdés c) pontja** (az adatkezelés a HVI-re vonatkozó jogi kötelezettség teljesítéséhez szükséges),  **tekintettel az** államháztartásról szóló törvény végrehajtásáról  szóló 368/2011. (XII. 31.) Korm.  rendelet (a továbbiakban: **Ávr.)**  **62/B. § (1) bekezdésére** |

1. **Az adatkezelés időtartama:**

A HVI az Ön személyes adatait az önkormányzati hivatalok egységes irattári tervének kiadásáról szóló 78/2012. (XII.28.) BM rendeletben meghatározott megőrzési időig kezeli.

**V. Adatfeldolgozók:**

Az adatkezeléssel kapcsolatos adatfeldolgozói feladatokat Komáromi Polgármesteri Hivatala (2900 Komárom, Szabadság tér 1.), továbbá a Magyar Államkincstár látja el.

A szerződések iktatása során rögzített adatok adatfeldolgozója az önkormányzati ASP rendszerről szóló 257/2016. (VIII. 31.) Korm. rendelet 2. § (3) bekezdése alapján a Magyar Államkincstár.

A HVI által kötött szerződések a Komáromi Polgármesteri Hivatal által biztosított informatikai rendszer használatával készülnek, a személyes adatok elektronikus rendszerekben történő tárolása a Komáromi Polgármesteri Hivatal által üzemeltetett szervereken valósul meg.

A személyi jellegű kifizetés érdekében kezelt személyes adatokat – Ávr. 62/B. § (1) bekezdése alapján - a Központosított Illetmény-számfejtő Rendszer (KIRA) programban rögzíti, mely program üzemeltetője a Magyar Államkincstár.

**VI. Az Ön adatkezeléssel kapcsolatos jogai:**

**Önt a személyes adatai kezelésével összefüggésben az alábbi jogok illetik:**

1. **Hozzáféréshez való jog**

Ön kérelemre jogosult arra, hogy a HVI-től visszajelzést kapjon arra vonatkozóan, hogy személyes adatainak kezelése folyamatban van-e.

Amennyiben ilyen adatkezelés folyamatban van, jogosult arra, hogy tájékoztatást kapjon:

* + - az adatkezelés céljáról,
    - az érintett személyes adatok kategóriáiról,
    - a címzettekről, akikkel a személyes adatokat közölték vagy közölni fogják,
    - a személyes adatok tárolásának időtartamáról,
    - a személyes adatok gyűjtésének módjáról,
    - a személyes adatai kezelésével kapcsolatos jogairól, továbbá
    - a személyes adatai kezelésével kapcsolatos jogorvoslati jog gyakorlásának módjáról.

A hozzáféréshez való jog keretén belül a HVI az adatkezelés tárgyát képező személyes adatok másolatát díjmentesen az Ön rendelkezésére bocsátja. További másolásért a HVI adminisztratív költségeken alapuló, észszerű mértékű díjat számíthat fel.

1. **A helyesbítéshez való jog**

Ön jogosult arra, hogy kérésére a HVI indokolatlan késedelem nélkül helyesbítse az Önre vonatkozó pontatlan személyes adatokat.

1. **A törléshez való jog**

Az Ön kérésére a HVI indokolatlan késedelem nélkül törli a személyes adatokat, ha

* + - a személyes adatokra már nincsen szükség abból a célból, amelyből azokat a HVI gyűjtötte vagy más módon kezelte, vagy
    - Ön tiltakozik az adatkezelés ellen, és nincsen elsőbbséget élvező jogszerű ok az adatkezelésre, vagy
    - a személyes adatokat jogellenesen kezelte, vagy
    - a személyes adatokat jogi kötelezettség teljesítéséhez törölni kell.

1. **Az adatkezelés korlátozásához való jog**

Ön jogosult arra, hogy kérésére a HVI korlátozza az adatkezelést, ha

* + - Ön vitatja a személyes adatok pontosságát (ez esetben a korlátozás arra az időre vonatkozik, amely lehetővé teszi, hogy a HVI ellenőrizze a személyes adatok pontosságát)
    - ha az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását, vagy
    - a HVI-nek már nincsen szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
    - Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy a HVI jogos indokai elsőbbséget élveznek-e az Ön jogos indokaival szemben).

**A joggyakorlás menete:**

1. A HVI a kérelem beérkezésétől számított legfeljebb egy hónapon belül tájékoztatja Önt a VI.1-4. pontban foglalt jogok gyakorlása iránti kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a HVI a késedelem okainak megjelölésével a kérelem kézhezvételétől számított egy hónapon belül tájékoztatja Önt.

1. Ha a HVI nem tesz intézkedéseket a kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja Önt az intézkedés elmaradásának okairól, valamint arról, hogy panaszt nyújthat be a Nemzeti Adatvédelmi és Információszabadság Hatóságnál, és élhet bírósági jogorvoslati jogával.

1. A HVI díjmentesen tájékoztatja Önt, és díjmentesen teljesíti kérelmét, de amennyiben kérelme egyértelműen megalapozatlan vagy - különösen ismétlődő jellege miatt - túlzó, a HVI, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:
   1. észszerű összegű díjat számíthat fel, vagy
   2. megtagadhatja a kérelem alapján történő intézkedést.

1. Felhívjuk a figyelmet arra, hogy a HVI a kérelmét Ön az **azonosítását követően** tudja teljesíteni.

1. Amennyiben Önnek megalapozott kétségei vannak a VI.1-4. pontban foglalt jogok gyakorlása iránti kérelmet benyújtó természetes személy kilétével kapcsolatban, további, az érintett személyazonosságának megerősítéséhez szükséges információk nyújtását kérheti.

**VII. Egyéb rendelkezések:**

A személyes adatok kezeléséről a HVI adatkezelési nyilvántartást vezet.

**VIII. Az adatkezeléssel kapcsolatos jogorvoslati lehetőségek:**

Ön a jogainak megsértése miatt vagy személyes adatai kezelésével összefüggő jogai érvényesítésével kapcsolatban a HVI-hez, fordulhat.

Ön a HVI-vel, illetve az adatkezeléssel szemben a **Nemzeti Adatvédelmi és Információszabadság Hatóság**nál panasszal élhet.

**A Hatóság elérhetősége:**

Cím: 1125 Budapest, Szilágyi Erzsébet fasor 22/C,

Levelezési cím: 1530 Budapest, Pf 5.,

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu